als_Latn dik_Latn sag_Latn
Deputeti i LDK-së dhe nënkryetari i LDK-së Sabri Hamiti ka zgjedhur heshtjen në këto ditë të vlimeve politike në Kosovë!
Bota press Prishtinë 8 shtator
Nënkryetari i LDK-së dhe deputeti i kësaj partie politike Sabri Hamiti ka zgjedhur heshtjen dhe jo deklarimet për zhvillimet politike në vend pas zgjedhjeve të 8 Qershorit. Hamiti megjithëse është njeriu i dytë në LDK, ai nuk ka preferuar të flasë apo të deklarohet për asnjë prej vendimeve të LDK-së dhe Kryesisë së LDK-së lidhur me koalicionet e kësaj partie me AAK-në dhe Nismën.
Gazeta Bota press ka tentuar ta kontaktojë përmes telefonit deputetin Sabri Hamiti por ai edhe me këtë rast ka preferuar heshtjen.
Sabri Hamiti duket se është ndarë i dëshpëruar nga zgjedhjet e 8 Qershorit. Ai është ndër deputet e LDK-së që ka shënuar rënien më të madhe për nga numri i votave, edhe pse e ka “mbijetuar” sfidën duke kaluar “pragun” dhe duke hyrë në Kuvend si deputet i LDK-së. Sabri Hamiti në zgjedhjet nacionale të vitit 2010 kishte fituar 33.777 vota duke u renditur si kandidati i dytë më o votuar në LDK pas Isa Mustafës. Ndërkaq në zgjedhjet e 8 Qershorit Sabri Hamiti u rendit i 10-ti në listën e deputetëve të LDK-së me vetëm 12.833 vota apo 20.944 vota më pak se sa në zgjedhjet e kaluara. Para Sabri Hamitit u renditën edhe 3 deputetët e tjerë të LDK-së tyë cilët garuan për herë të parë siç janë Kujtim Shala, Nuredin Ibishi e Teuta Rugova.
als_Latn als_Latn als_Latn als_Latn als_Latn